CELEX: E2016P0010
Language: sk
Date: 2016-08-03 00:00:00
Title: Žaloba Dozorného úradu EZVO podaná 3. augusta 2016 proti Islandu (Vec E-10/16)

10.11.2016   
            
            
               SK
            
            
               Úradný vestník Európskej únie
            
            
               C 413/10
            
         Žaloba Dozorného úradu EZVO podaná 3. augusta 2016 proti Islandu
   (Vec E-10/16)
   (2016/C 413/09)
   Dozorný úrad EZVO, ktorý zastupuje Carsten Zatschler, Øyvind Bø a Marlene Lie Hakkebo, splnomocnení zástupcovia Dozorného úradu EZVO, 35 Rue Belliard, 1040 Brussels, podal 3. augusta 2016 na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že si Island nesplnil svoje povinnosti podľa aktu uvedeného v kapitole VIII bode 6a a bode 6e prílohy II k Dohode o Európskom hospodárskom priestore (smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu) v znení prispôsobenom dohode prostredníctvom protokolu 1 k tejto dohode a podľa článku 7 dohody tým, že neprijal opatrenia potrebné na transpozíciu článku 13 uvedeného aktu v stanovenej lehote, alebo v každom prípade tým, že neinformoval Dozorný úrad EZVO;
            
         
               2.
            
            
               nariadil Islandu uhradiť trovy tohto konania.
            
         
      Právna a skutková podstata veci a právny základ žaloby:
   
   
               —
            
            
               Táto žaloba sa týka skutočnosti, že Island si nesplnil svoje povinnosti zabezpečiť najneskôr v lehote do 13. marca 2016 súlad s odôvodneným stanoviskom Dozorného úradu EZVO vydaným 13. januára 2016, ktoré sa týka nesplnenia povinnosti Islandu transponovať do svojho vnútroštátneho právneho poriadku smernicu Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu, ako sa uvádza v kapitole VIII bode 6a a bode 6e prílohy II k Dohode o Európskom hospodárskom priestore a v znení prispôsobenom k tejto dohode prostredníctvom protokolu 1 k tejto dohode (ďalej len „akt“).
            
         
               —
            
            
               Dozorný úrad EZVO tvrdí, že Island tým, že v stanovenej lehote neprijal opatrenia potrebné na transpozíciu aktu, si nesplnil svoje povinnosti vyplývajúce z uvedeného aktu a článku 7 Dohody o EHP.